cyanic-selkie/wikianc huggingface dataset:
Օկլահոմա
Կլիմա
Օկլահոմայի կլիման բարեխառն մայրցամաքային է։ Նշանակալի ազդեցություն ունեն Մեքսիկական ծոցից եկող խոնավ օդային հոսանքները ։ Նահանգի մեծ մասում լինում է Ալլեի տոռնադոներ, որը բնութագրվում է տաք և սառը օդային զանգվածների փոխազդեցությամբ։ Միջին հաշվով մեկ տարվա ընթացքում Օկլահոմայի տարածքում լինում է 54 տոռնադո։ Նահանգի եղանակային պայմանները կարող են կարճ հեռավորություններում տարբեր լինել։ Օրինակ 1911 թվականի նոյեմբերի 11-ին Օկլահոմա-Սիթի քաղաքի ջերմաստիճանը հասել է 28 °C (83 °F), օրվա երկրորդ կեսին (այդ ռեկորդային ամսաթվում) սառը ճակատում ջերմաստրճանը նվազել էկեսգիշերին հասնելով -8 °C (17 °F) (այս ամսաթվով ամենացածր ջերմաստրճանի  ռեկորդը)։ Այսպիսով ռեկորդային բարձր և ռեկորդային ցածր ջերմաստիճանները գտանցվել են նոյեմբերի 11-ին նույն օրը ։ Տեղումների և ջերմաստիճանի նվազումը լինում է արևմուտքից դեպի արևելք, նահանգի հարավարևելյան մասում միօջին ջերմաստիճանը կազմել է 17 °C (62 °F), իսկ տարեկան տեղումների քանակը 1420 մմ իսկ հյուսիսարևմոտյան մասում 14 °C (58 °F), իսկ տեղումները համապատասխանաբար  430 մմ։ Պարբերաբար ողջ տարածքում նկատվում է խիստ ցածր (-18 °C), և չափազանց բարձի ջերմաստիճան (38 °C) : Ձյան ծածկույթը 1 սմ է Կոլորադոյի հետ սահմանին և 10 սմ Օկլահոմայի հարավում։ Ամենաբարձր ջերմաստիճանը գրանցվել է 1994 թվականի հունիսի 27-ին Թիփթոն քաղաքում` 49 °C, իսկ ամենացածր ջերմաստիճանը գրանցվել է 2011 թվականի փետրվարի 10-ին Նեվատ քաղաքում` -35 °C:
Բնակչություն
Ըստ ԱՄՆ բյուրոյի մարդահամարի տվյալների 2012 թվականի հուլիսի 12-ի դրությամբ Օկլահոմայի բնակչությունը կազմել է 3.814.820 մարդ, իսկ բնական աճը կազմել է 1.7%՝ համեմատած 2010 թվականի մարդահամարի տվյալների։
Ըստ 2010 թվականի տվյալների ոչ իսպանախոս սպիտակամորթները կազմել են 68.7% (1970 թ-ինկազմել է 88% ), աֆրոամերիկացիներ 7,3%, հնդկացիները և Ալյասկայի էսկիմոսները՝ 8,2%, ասիացիները՝ 1,7%, պոլինեզիացիները՝ 0.1% : Օկլահոմայի բնակչության 8.9% իսպանախոս են կամ ունեն իսպանական ծագում։
Նահանգը ունի երկրորդ ամենամեծ թվով բնիները։ Դրանք ամերիկյան հնդկացիներն են, որոնց թիվը 2002 թվականին կազմել է 395,219 մարդ ։ 2006 թվականի տվյալներով, Օկլահոմայի բնակչության 4.7% -ը ծնվել են այլ երկրներում։
2006 թվականի տվյալներով Օկլահոման ԱՄՆ 50 նահանգներում 35-րդն է՝ մեկ շնչին բաժին ընկնող եկամտով (32,210 դոլար) ։
2011 թվականի տվյալներով Օկլահոմայի բնակչության 7.0%-ը հինգ տարեկան երեխաներն են, 24,7%-ը մինչև 18 տարեկան երեխաները, 13,7% -ը եղել են 65 տարեկան և ավելի։ Կանանց բաժին է ընկնում բնակչության  50.5%-ը։
Դատական համակարգ
Օկլահոմա նահանգի դատական համակարգի կազմում են՝ Գերագույն դատարանը, քրեական գործերով Վերաքննիչ դատարանը, քաղաքացիական գործերով Վերաքննիչ դատարանը և 77 շրջանային դատարանները։ Դատական համակարգին ադմինիստրատիվ ծառայություններ մատուցում են դատարաններին կից ադմինիստրատիվ սպասավորությունները։
Ի տարբերություն նահագների մեծամասնության, Օկլահոմայում վերին ատյանի երկու դատարան կա։ Այնուամենայնիվ, Գերագույն դատարանն է որոշում, թե որ դատարանը գործը քննելու իրավասություն ունի։
2018 թվականին նահանգում գրանցվել է 210 մարդասպանության դեպք։ Սա 14,6%-ով ավելի քիչ է, քան 2017 թվականին գրանցված դեպքերը։ Գրանցված բոլոր հանցագործությունների մեջ այս թիվը ընդամենը 0,2%-ն է ։
Տնտեսություն
Նահանգի տնտեսության հիմնական ոլորտներին են` ավիացիան, էներգետիկա, տրանսպորտային սարքավորումներ, սննդի վերամշակում, էլեկտրոնիկա և հեռահաղորդակցություն։ Օկլահոման բնական գազի, օդանավերի և սննդի կարևոր արտադրող է։ ԱՄՆ-ում նահանգը գազի և գյուղատնտեսության արտադրությամբ 27-րդն է, իսկ ցորենի արտադրությամ 5-րդը ։ Fortune 500-ի չորս ընկերությունների, և Fortune 1000 վեց ընկերությունների գլխավոր գրասենյակները գտնվում են Օկլահոմայում ։ Նավթի արդյունահանումը և վերամշակումը պատմականորեն գերակշռում է նահանգի տնտեսությունում։ 1980-ական թվականներին էներգետիկայի արդյունաբերությունը հանգեցրել է 90,000 գեգաջոուլ էներգիայի կորստի, որը կապված է եղել նաև աշխատատեղերի կրճատման հետ, ինչն էլ լուրջ վնաս է հասցրել տեղական տնտեսությանը։ Ինչ վերաբերում է 2011 թվականի օգոստոսին, գործազրկության մակարդակը կազմել է 5.6% :
Սպորտ
Նահանգում բավականին հայտնի է «Օկլահոմա-Սիթի Թանդեր» բասկետբոլային ակումբը, որը անդամակցում է NBA-ի մրցաշարերին։
Արտաքին հղումներ
Կատեգորիա:Օկլահոմա Կատեգորիա:1907 հիմնադրված պետություններ և տարածքներ Կատեգորիա:ԱՄՆ-ի նահանգներ
Ալկալա փողոց
Ալկալա փողոց (Calle de Alcalá), Իսպանիայի մայրաքաղաք Մադրիդի տրանսպորտային կարևոր հանգույց, գործարար կենտրոն։ Փողոցը ձգվում է քաղաքի կենտրոնից մինչև հյուսիսարևելյան ծայրամասը։ Նրա երկարությունը 10.5 կմ է։
Ձգվածություն
Ալկալա փողոցը սկսվում է Պուերտա դել Սոլ հրապարակից, որը Իսպանիայի ու Մադրիդի բոլոր ճանապարհների պայմանական զրոյական կիլոմետրն է։ Այն ձգվում է Ամարիկա մայրուղուն զուգահեռ մինչև Իսպանիայի հրապարակ։
Ալկալան Մադրիդի ամենաերկար փողոցն է։ Այստեղ են տեղակայված Մադրիդի ամենահայտնի տեսարժան վայրերը` Պուերտա դել Սոլը, Անկախության հրապարակը, Ալկալա դարպասները և Սիբելես շատրվանը։ Փողոցի կենտրոնական հատվածն ավարտվում է մադրիդյան M-30 տրանսպորտային օղակի հատումով։
Փողոցի երկրորդ հատվածը, որը հատում է Սյուդադ Լինեալ և Սան Բլաս շրջանները, հիմնականում առանձնանում է բնակելի տների բազմությամբ, սակայն քիչ չեն նաև առևտրական նշանակության շենքերը (հիմնականում` նորաձև խանութներ և առևտրական կենտրոններ)։ Փողոցն ավարտվում է Սան Բլաս շրջանում` M-14 մայրուղու հատումով (Իսպանիայի հրապարակ)։
Պատմություն
Ալկալա փողոցը Մադրիդի հնագույն փողոցներից մեկն է։ Այն շարունակվել է կառուցվել քաղաքի զարգացմանը զուգընթաց` ամեն ժամանակաշրջանում կրելով փոփոխություններ։ Այդ պատճառով մեր օրերում բնութագրվում է քաղաքային հստակ նախագծման բացակայությամբ։
Փողոցի առաջին ուրվագծերն ի հայտ են եկել 15-րդ դարի սկզբին այն ճանապարհի հիմքի վրա, որը ձգվում էր քաղաքի այն ժամանակների արևմտյան սահմանից` Պուերտա դել Սոլից։ Փողոցը ձգվում էր արևելք` դեպի Ալկալա դե Էնարես, հետագայում նաև Արագոն։ Սկզբնական շրջանում փողոցը կոչվել է Ձիթենուտ, քանի որ աչքի էր ընկնում ձիթենիների ծառերով։ Երբ Իզաբելա I թագուհին ավազակների հարձակումներից զերծ մնալու նպատակով հրամայում է հատել ծառերը, անվանումը կորցնում է իր նշանակությունը։
Քանի որ քաղաքի բնակչությունն աճում էր, մանավանդ երբ Մադրիդը 16-րդ դարում մայրաքաղաք է դառնում, նրա կենտրոնական հատվածում ազնվականները սկսում են շքեղ առանձնատներ ու եկեղեցիներ կառուցել, ինչի շնորհիվ հին ճանապարհը վերածվում է քաղաքային կարևոր փողոցի։ Անգլիացի գրող, ճանապարհորդ Հենրի Դևիդ Ինգլիսը 1837 թվականին այսպես է բնութագրել փողոցը. «Երկար, լայն փողոց, որ շրջապատված է անհավասար շինությունների հրաշալի շարքով» ։
Հիպերլոկալ գովազդ
Հիպերլոկալ գովազդ (hyperlocal advertising), համացանցային գովազդի տեսակ, որի թիրախային լսարանը գտնվում է միևնույն փողոցի, թաղամասի, քաղաքի սահմաններում։ Այս մեթոդը ենթարկվում է կրառման այն գովազդատուների կողմից, ում ապրանքը կամ ծառայությունները կարող են օգտակար լինել ինչ-որ կոնկրետ տեղամասում գտնվող սպառողների համար - այն սպառողների համար, ովքեր ապրում, աշխատում կամ պարբերաբար հաճախում են միևնույն վայրը։ Գտնվելու վայրը հաճախ մատնանշվում է գտնվելու վայրի վրա հիմնված տեխնոլոգիաների միջոցով, ինչպիսին է սմարթֆոնների մեջ ներառված GPS նավիգատորը։
Այս երկրաչափական թիրախավորման (geolocation targeting)  տարատեսակի կայուն ընթացքը հանգեցնում է բազմաթիվ մեծ և փոքր բիզնեսների գովազդային ստրատեգիայի փոփոխմանը։ Երկրաչափական թիրախավորման ունակություն ունեցող ծրագրային անվտանգության համակրգը օգտագործում է օգտատերի Այ-փի հասցեից  ստացած ISP֊ները, որպեսզի հասկանա,թե որ քաղաքից է օգտատերը մուտք գործել կայք։ Յուրաքանչյուր տարածաշրջանի համապատասխանում է որոշակի եկամուտի քանակ, տարիքային խումբ, գենդերային տարբերություն, որոնք համեմատած իրենց հարևան տարածաշրջանի հետ ունեն տարբերություններ։ Օգտագործելով այս տեղեկությունները, դուք կարող եք վերափոխել ձեր մարկետինգային քարոզարշավը և զգալիորեն նվազեցնել ձեր ներդրած ջանքերի քանակը՝ հիմնվելով նրանց բգտվելու վայրի մասին տեղեկության վրա։
Բջջային ծրագրերը կարևոր դեր են խաղում այս ուղղության զարգացման մեջ։ Օրինակ, եթե նպատակ ունեք ինչ֊որ ծրագրով տարածել այդ շրջանի հետ կապված որոշակի ճանապարհորդական գովազդ, կարող եք ձեր գովազդները ուղարկել այդ տարածքից մուտք գործող բջջային օգտվողներին, եթե իրենց բջջային սարքերը օգտագործում են այդ կոնկրետ ծրագիրը։Գովազդի հրատարակիչը թույլտվություն է խնդրում բջջային օգտագործողներից։ Եթե օգտագործողը թույլտվություն է տալիս,ապա գովազդատուն ուղարկում է համապատասխան գովազդներ ՝ կապված այն բիզնեսի հետ, որը ցանկանում է գովազդել ։
Տեղական իրադարձություններ օգտագործումը` վաճառքի / խանութի խթանման համար
Իմանալով, թե որտեղից են ձեր օգտագործողները գալիս, դուք հնարավորություն եք ունենում ստեղծել քարոզարշավներ, վաճառք և աջակցություն այդ ոլորտում տեղի ունեցող մեծ իրադարձությունների շուրջ։ Ձեր վաճառքը կենտրոնացնելով իրենց քաղաքի իրադարձությունների շուրջը, դուք ոչ միայն ստեղծում եք ձեր բիզնեսի համար համապատասխան տարածք, այլև ներգրավում եք օգտատերերի՝ նրանց ստիպելով զգալ կարևոր և լսելի։ Բացի այդ, դուք ստանում եք հավելյալ բոնուս `նրանց գաղափարներ տալու համար, որի արդյունքում դառնում եք նրանց տեղեկատվական աղբյուր և ստեղծում եք ավելի շատ այցելություն ձեր կայք։
Օրինակ կարող է լինել Lalapalooza- ն, որը տեղի է ունենում Չիկագոյում ամեն ամառ։ Lalapalooza- ն ամբողջ աշխարհի ամենաթեժ երաժշտական խմբերի հավաքածու է, և մարդիկ հավաքվում են քաղաքում՝ նրանց տեսնելու և լսելու համար։ Սա հիանալի հնարավորություն է քարոզարշավ անցկացնելու փառատոնի հագուստային ոճերի շուրջ և զուգորդել այն հնարքների մասին հոդվածներով, որոնք կօգնեն ձեր անցկացրած ժամանակը դարձնել ավելի անմոռանալի։ Օգտվողներին ներգրավելով մի բանի շուրջ, որի մասին նրանք ոգևորված կլինեն, ձեր կայքը այցելելու և ձեր ծառայություններից օգտվելու հավանականությունը ավելի է մեծանում ։
Գրականություն
Կատեգորիա:Գովազդ
Նովոիվանովկա (Ելիզավետպոլի գավառ)
Նովոիվանովկա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Գետաբեկի շրջանում։ Գտնվում է Գետաբեկ քաղաքից 23 կմ հեռավորության վրա, Ձեգամ գետի փախակողմյան վտակներից մեկի վերին հոսանքի շրջանում, լեռնային վայրում ։
Պատմություն
Հնում եղել է հայաբնակ գյուղ։ 1853 թվականին այստեղ վերաբնակվել են 950 ռուս աղանդավորներ։
Բնակչություն
1908 թվականին գյուղն ունեցել է 1305 ռուս բնակիչ ։
Պատմամշակութային կառույցներ
Նովոիվանովկայում պահպանվել էր հայկական գերեզմանոցի և եկեղեցու ավերակները։ Գյուղի մոտակայքում գտնվում է ավերակ սպիտակ հայկական եկեղեցի, որի պատճռով գյուղը նաև կոչում են Աղքիլիսա ։
Ծանոթագրություններ
Կատեգորիա:Արևելյան Հայաստանի գյուղեր
Դեմքի կմախք
Դեմքի կմախք, կազմվում է դիմային ոսկրերով, որոնք միանալով, գանգի մի մասն են կազմում, իսկ մնացած մասը նեյրոկրանիումն է։
Սաղմնային զարգացման ընթացքում դեմքի կմախքը երբեմն կոչում են նաև թաղանթակազմ վիզցերոկրանիում, որն իր կազմում ներառում է ստորին ծնոտը և դերմատոկրանիալ տարրերը, որոնք գանգատուփի մաս չեն կազմում։
Կառուցվածք
Մարդու գանգի դիմային կմախքը կազմված է դեմքի տասնչորս ոսկրերից ։
Տարբերակներ
Աճառային վիսցերոկրանիումի տարրերը (այսինքն՝ սպլանխոկրանիալ տարրերը), ինչպիսիք են ենթալեզվային ոսկրը, երբեմն համարվում են դեմքի կմախքի մաս։ Երբեմն վերջինս ներառում է նաև մաղոսկրը (կամ դրա մի մասը), ինչպես նաև սեպոսկրը, սակայն մնացած դեպքերում սրանք համարվում են նեյրոկրանիումի մաս։ Քանի որ վերին ծնոտի ոսկրերը միաձուլվում են, դրանք հաճախ դիտվում են որպես մեկ ոսկր։ Ստորին ծնոտը սովորաբար դիտարկվում է գանգից առանձին։
Զարգացում
Դեմքի կմախքը կազմված է դերմալ ոսկրից և առաջանում է նյարդային ցողունի բջիջներից (որը պատասխանատու է գլխուղեղի, ատամների և մակերիկամի միջուկի զարգացման համար), կամ սկլերոտոմից, որն առաջանում է մեզոդերմի մարմնային հատվածից։ Ինչպես նեյրոկրանիումի դեպքում, աճառային ոսկրերում և մյուս աճառային ողնաշարավորների մոտ դրանք չեն փոխարինվում ներաճառային (էնդոխոնդրալ) ոսկրացման ճանապարհով։
Տարբեր մարդկանց մոտ գանգադիմային ձևի տարբերությունները հիմնականում պայմանավորված են կենսաբանական ժառանգականության բազմաթիվ տարբերակներով։ Ոսկրաբանական փոփոխական և գենոմ կախյալ SNP-ների (եզակի նուկլեոտիդային պոլիմորֆիզմ) խաչաձև հետազոտությունները բացահայտել են սպեցիֆիկ գեներ, որոնք կառավարում են գանգադիմային զարգացումը։ Պարզվել է, որ DCHS2, RUNX2, GLI3, PAX1 և PAX3 գեները որոշում են քթի մորֆոլոգիան, մինչդեռ EDAR-ը պայմանավորում է կզակի ելուստի ձևավորումը ։
Լեյքվուդ (Կոլորադո)
Լեյքվուդ (Lakewood), քաղաք ԱՄՆ-ի Կոլորադո նահանգի Ջեֆերսոն շրջանում։ Այն շրջանի քաղաքների մեջ բնակչության թվաքանակով զբաղեցնում է հինգերորդ տեղը և 173-րդ տեղը նույն ցուցանիշով երկրի քաղաքների մեջ (ըստ 2013 թվականի գնահատումների)։
Աշխարհագրություն և կլիմա
Լեյքվուդը գտնվում է Ջեֆերսոնի շրջանի արևելյան մասում։ Փաստորեն, դա Դենվերի արևմտյան արվարձանն է՝ քաղաքների կենտրոնների միջև հեռավորությունը 9 կիլոմետրից պակաս է։ Հյուսիսից Լեյկվուդը սահմանակից է Ուիթ Ռիջ բնակավայրին, հարավ-արևելքից հասնում է մինչև Էնգլվուդ քաղաքը, հարավից՝ Լիտտլետոն քաղաքը, իսկ հյուսիս-արևմուտքից հասնում է Գոլդեն քաղաքը։ Լեյքվուդի տարածքը 110 կմ² է, որից 2.3 կմ² զբաղեցնում են բաց ջրային տարածքները։ Լեյքվուդի միջոցով անցնում են խոշոր մայրուղիներ I-70, US 6, US 40, US 285:
Լեյքվուդը գտնվում է կիսաանապատային կլիմայի գոտում (ըստ Կյոպպենի կլիմաների դասակարգման), որը բնորոշվում է մեղմ և ձնառատ ձմեռներով, իսկ ամառները լինում են շատ շոգ` ցերեկային և գիշերային ջերմաստիճանի կտրուկ տարբերություններով։ Տեղումների մեծ մասը լինում է գարնանը և ամռանը։
Պատմություն
Բնակչությունը այս վայրում հաստատվել է 1889 թվականին, երբ Չարլզ Ուելչը և Վիլյամ Լավլենդը (Colorado Central Railroad ընկերության նախկին նախագահը) Կոլֆակս-ավենյուի կողքին ձեռք բերեցին տասներեք թաղամասեր։ Տասնամյակներ շարունակ այդ բնակավայրը մնաց որպես գավառական քաղաք՝ առանց փողոցային լուսավորության, առանց մայթերի և ինքնակառավարման, թեև պետք է նշել, որ 1914 թվականին բացվել է Կոլորադո քրիստոնեական համալսարանը։ 1969 թվականի հունիս 16-ին, Լեյքվուդը չորրորդ փորձից հետո կատարել, ինչպես նաեւ կարգավիճակի «քաղաքի» (քաղաքային) կոչվում Jefferson City, քանի որ մի բնակչության ավելի քան 90 000 մարդ, այն հանդիսանում է ամենամեծ բնակչությունը կենտրոնը Jefferson County: Այնուամենայնիվ, հաջորդ տարի, որոշվեց, համաձայն կամքի ժողովրդին, վերականգնել քաղաքի պատմական անունը։ Քաղաքի առաջին քաղաքապետը Ջեյմս Ռիչիի (1969-1977) ։
2011 թվականին առաջին անգամ Լեյքվուդը արժանացել է All-America City Award մրցանակին։
Ժողովրդագրություն
Համաձայն 2000 թվականի մարդահամարի, Լեյքվուդում բնակվում էր 144 126 մարդ, կար 60 531 տնային տնտեսություն, 36 500 ընտանիք։ Ռասայական կազմը․ սպիտակներ՝ 87,15%, սևամորթներ՝ 1,48%, ասիացիներ՝ 2,72%, բնիկ ամերիկացիներ` 1,11%, խաղաղօվկիանոսյան բնիկներ՝ 0.08%, ռասսայական այլ կազմ ունեցողներ՝ 4,88%, ռասսայական խառնուրդներ՝ 2.58%, լատինոամերիկացիներ (ցանկացած ռասային պատկանող)` 14.54%:
Տնային տնտեսությունների 27.4%-ում ապրում էին 18 տարին չլրացած երեխաներ, տնային տնտեսությունների 45.1%-ը կազմում էին միասին ապրող ամուսինները, 10.8%-ը՝ կանայք ովքեր չունեին ամուսիններ և իրենք էին իրենց տնային տնտեսությունների ղեկավարները, 39.7%-ը` ընտանիք չէին կազմել։ Միջին հաշվով ընտանիք էր կազմել 2.92 մարդ։
Քաղաքի բնակիչների 22.2%-ը 18 տարեկան էր, 9.6%-ը՝ 18-ից 24 տարեկան, 32.4%-ը` 25-ից 44, 23.6%-ը՝ 45-ից 64, իսկ 12.1% 64 տարեկանից բարձր։ Քաղաքի բնակչության միջին տարիքը 36 տարեկան էր։ Կանայք գերազանցում էին տղամարդկանց։
Միջին հաշվով տնային տնտեսությունների տարեկան եկամուտը կազմում էր 48 109 դոլար, իսկ ընտանիքներինը` 57 171 դոլար։ Միջին հաշվով տղամարդը վաստակում էր 39 800 դոլար, կինը` 31 128 դոլար։ Մեկ շնչին ընկնող տարեկան եկամուտը կազմում էր 25 575 դոլար։ Ընտանիքների 4.8%-ը և բնակչության 7.1%-ը գտնվում էր աղքատության գծից ցածր, այդ թվում անչափահասները՝ 9.5 %, և թոշակառուները՝ 4.7%:
2010 թվականի մարդահամարի տվյալներով Լեյքվուդում ապրում էր 142 980 մարդ։ Ռասայական կազմը. սպիտակ՝ 82.87%, սևամորթներ և աֆրոամերիկացիներ` 1.56%, բնիկ ամերիկացիներ` 1.38%, ասիացիներ` 3.14%, խաղաղօվկիանոսյան բնիկներ` 0.11%, ռասսայական այլ կազմ ունեցողներ` 7.66%, ռասսայական խառնուրդներ` 3.27%, լատինոամերիկացիներ (ցանկացած ռասային պատկանող)` 22.01%:
2012 թվականի հաշվարկներով Լեյքվուդում բնակվում էր 145 516 մարդ` 72 812-ը արական, իսկ՝ 72 704-ը իգական սեռի ներկայացուցիչներ։ Բնակչության միջին տարիքը համարվում էր 38.7 տարեկանը, միջին տարիքը նահանգի մասշտաբով` 36.1 տարեկան։ Տնային տնտեսությունների տարեկան միջին եկամուտը  կազմում էր 53 967 դոլար, իսկ նահանգի մասշտաբով միջինը` 56 765 դոլար։ Մեկ շնչի հաշվով եկամուտը կազմում էր տարեկան 30 115 դոլար։ Նախնինեի ծագումը. գերմանացիներ` 19.3%, իռլանդացիներ` 11, 7%, բրիտանացիներ` 10.1%, իտալացիներ` 4.5%, ֆրանսիացիներ` 3.3%:
15 տարեկանից բարձր բնակիչների հարցումը ցույց է տվել, որ նրանց 31,2%-ը ամուսնացած չէ և երբեք չի եղել, 48,2%-ը ամուսնացած է, և նրանք միասին են ապրում, 1,6%-ը ամուսնացած է, բայց ապրում են առանձին, 5, 1%-ը` այրի է, 13.9%-ը` ամուսնալուծված։
Բնակչության 9.3%-ը ծնվել է ԱՄՆ-ից դուրս, իսկ նահանգի միջին ցուցանիշներում` 9.8%-ը ։
2013 թվականի տվյալներով Լեյքվուդում ապրում էր 147 214 մարդ։
Այլ տեղեկություններ
Քաղաքում գործում են ընկերությունների շտաբներ՝ Einstein Bros. Bagels, First Bank Holding Co, The Integer Group:
Համաձայն Sister Cities International-ի Լեյկվուդն ունի չորս եղբայր քաղաքներ ։
Խոշոր գործատուներ
2011 թվականի տվյալներով
Արտաքին հղումներ
Կատեգորիա:1889 թվականին հիմնադրված բնակավայրեր
Զոլթաու
Զոլթաու (Soltau), քաղաք Գերմանիայի Դաշնային Հանրապետության Ստորին Սաքսոնիա երկրամասի Հայդեկրայս (Heidekreis, մինչև 2011 թ. հուլիսի 31-ը՝ Զոլթաու-Ֆալլինգբոստել - Soltau-Fallingbostel) շրջանում, երկրամասի մայրաքաղաք Հաննովերից ոչ մեծ հեռավորության վրա։ Զբաղեցնում է 203,24 քառակուսի կիլոմետր տարածք։ Պաշտոնական կոդը՝ 03 3 58 021: Բնակչության թվաքանակը 2016 թվականի վերջերին եղել է 21.324  : Զոլթաուում է ծնվել գերմանացի անվանի ինժեներ, ֆիզիկոս Ավգուստ Վյոհլերը (1819-1914), ով հայտնի է մետաղների հոգնածության վերաբերյալ իր արժեքավոր հետազոտություններով։
Առաջին համաշխարհային պատերազմի տարիներին Զոլթաուում՝ գերմանական բանակի նախկին զորանոցի բարաքներում գործել է համակենտրոնացման ճամբար, որտեղ ռուս, ֆրանսիացի, անգլիացի, բելգիացի շուրջ 1.400 գերի է մահացել հիվանդությունների ու անմարդկային վերաբերմունքի պատճառով։
Տեսարժան վայրեր
Խաղալիքների թանգարանը (գերմ.՝ Spielmuseum Soltau)
Աղի թանգարանը (գերմ.՝ Soltauer Salzmuseum)
Հին ռատուշան (գերմ.՝ Altes Rathaus)՝ կառուցված 1826 թվականին
Գործընկեր քաղաքներ
Զոլթաուն գործընկերային հարաբերություններ է հաստատել հետևյալ քաղաքների հետ.
Ապրել (ֆիլմ)
Սյուժե
Ընթանում են Ռուսաստանի քաղաքացիական պատերազմի վերջին օրերը հարավում։ Սպիտակների կողմից լքված փոքրիկ կղզում հայտնվում է երեք մարդ՝ դերասանուհին, կարմիր նավաստին և անհայտ անձ (ինչպես ավելի ուշ պարզվում է՝ սպիտակգվարդիական)։ Լքված ամրոցում նրանք գտնում են գրություն այն մասին, որ կղզին ականապատվել է սպիտակների կողմից, և պայթյունը պետք է տեղի ունենա հինգ ժամ անց՝ կարմիրների էսկադրայի սպասվող մոտեցման պահին։ Կարմիր նավաստին որոշում է փորձել գտնել և վնասազերծել պայթուցիկները։ Դերասանուհին և անհայտ անձը ցանկանում են ամեն գնով փրկել իրենց կյանքը...
Ֆիլմի մասին
Ֆիլմը չի պահպանվել։ Եղել է խորհրդային առաջին հնչուն ֆիլմերից։ Ինչպես նշում են կինոգետները, ձայնի օգտագործման առումով ռեժիսորն այս ֆիլմում ավելի համարձակ է եղել նախորդ «Դիպուկահարը» ֆիլմի համեմատ, որտեղ հերոսների երկխոսություններ գրեթե չեն եղել, սակայն հնչուն կինոյի հնարավորություններն ամբողջությամբ կարողացել է օգտագործել միայն հաջորդ «Երեք ընկեր» ֆիլմում։
Սցենարիստի հետ ֆիլմի ստեղծմանը մասնակցել է Վիկտոր Շկլովսկին՝ ռուսական ֆորմալիզմի առանցքային դեմքերից մեկը, ֆիլմը խիստ քննադատության է ենթարկվել ֆորմալիզմի դեմ պայքարի ընթացքում՝ մտացածին, սխեմատիկ և մակերեսային լինելու պատճառով, անվանվել է գեղարվեստորեն թույլ ստեղծագործություն։ «Ապրել» ֆիլմում երկխոսությունը շատ ավելի վստահ և բնական է օգտագործվում, որտեղ երեք արտիստները՝ Գ. Կրավչենկոն (դերասանուհի), Պ. Սոբոլևսկին (կարմիր նավաստի) և Վ. Կրյուգերը (անծանոթ), խաղում են դրամայի կտրուկ փոփոխությունները, որոնք տեղի են ունենում որոշակի պայմանականորեն ռոմանտիկ կղզում, որը պետք է օդ բարձրանա պայթյունից։ Այս բեմադրությունը նկատելի հետք չի թողել հանդիսատեսի հիշողության մեջ, իսկ Տիմոշենկոյի համար այն ինչ-որ չափով փորձարարական նշանակություն է ունեցել։
Գրականություն
Կատեգորիա:Խորհրդային ֆիլմեր Կատեգորիա:1933 ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Բնօրինակում անաղբյուր հոդվածներ
Նովոսարատովկա
Նովոսարատովկա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա գյուղ Ադրբեջանական ՍՍՀ-ի Գետաբեկի շրջանում։ Գտնվում է Գետաբեկ քաղաքից 20 կմ արևմուտք, Կուր գետի վերին հոսանքի ձախ կողմում ։
Անվան ստուգաբանություն
Փնտխլու է կոչվել գյուղի շուրջը եղած կաղինի ծառերի պատճառով։
Պատմություն
1850 թվականին Սարատովի նահանգից այստեղ են եկել 177 տուն՝ 1099 մոլոկան բնակիչ ։
Բնակչություն
1908 թվականին գյուղն ունեցել է 1805 ռուս բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Պիստոյա (գավառ)
Պիստոյա (provincia di Pistoia), գավառ Իտալիայի Տոսկանա շրջանում։ Վարչական կենտրոնը Պիստոյան է։ Գավառը դեպի ծով ելք չունի։ Ընդգրկում է 964.12 քառ. կմ տարածք, իսկ ընդհանուր բնակչությունը կազմում է 291788 մարդ (ըստ` 2015 թվականի տվյալների) ։ Գավառում կա 22 կոմունա ։
Պրովինցիան ձևավորվել է դեռ 1927 թվականին, երբ գտնվում էր Մուսոլինիի ենթակայության տակ։ 1966 թվականին Տոսկանայում գրանցվել է մեկ շնչին հասնող ամենացածր եկամուտը, ինչն էլ պայմանավորված էր աղքատության բարձր մակարդակով։ Սա էր պատճառը, որ Երկրորդ համաշխարհային պատերազմից հետո գավառում հիմնականում մարդիկ զբաղվում էին գյուղատնտեսությամբ։ Այնուամենայնիվ նրանք ստիպված էին կտրուկ կերպով առաջ շարժվել դեպի արդյունաբերական կապիտալիզմ՝ հրաժարվելով գյուղատնտեսական «արմատներից» ։ Գավառի բնակչության թիվը վերջերս է աճել. 2011 թվականին կազմում էր 268437 մարդ, իսկ 2015-ին հասավ մոտ 292000-ի ։
Պիստոյա գավառի լեռները և Աբետոնեի առողջարանները, Վալ դի Լուչեն զբոսաշրջային վայրեր են լեռնադահուկորդների համար։ Գավառն ունի տարածքների բաշխման ճիշտ համադրություն, ինչպիսիք են Օմբրոնեի հովիտը, նրա միջով անցնող գետը և լեռնային հատվածը։ Պիստոիա քաղաքը 40 կմ հեռավորության վրա է գտնվում երկու քաղաքներից՝ Լուկայից և Ֆլորենցիայից ։ Պիստոիա և Պեշա քաղաքները շրջապատող տարածքներում մշակվում են ծաղիկներ և բույսեր։ Կուարատա քաղաք-կոմունան հայտնի է փայտե կահույքի արտադրությամբ ։
Հաուս երաժշտություն
Հաուս երաժշտություն (house music), ակումբային երաժշտության տարատեսակ, որը ծնունդ է առել ԱՄՆ-ի Չիկագո քաղաքում 1980-ականների սկզբին ։ Արդեն 80-ականների կեսերին այս ոճը մեծ ժողովրդայնություն էր վայելում դիսկոտեկներում` աֆրոամերիկացիների և լատինաամերիկացիների շրջանում։ Երաժշտությունը տարածվում է Միացյալ Նահանգների ու Կանադայի այլ խոշոր քաղաքներում, որից հետո մուտք է գործում Եվրոպա։
Այժմ հաուս երաժշտությունն ունի բազմաթիվ ենթաժանրեր, որոնցից առավել հայտնիներն են Էլեկտրո-հաուսը, հաուսը, հոլանդական-հաուսը, պրոգրեսիվ-հաուսը, Ֆյուչր-հաուսը, Բիգ Ռում հաուսը, Դիփ-հաուսը և այլն։
Պատմություն
Ամենաառաջին հաուս ոճի երգը՝ «On and on»-ը գրվել է Ջեսս Սոնդերսի և Վինս Լոուրենսի կողմից ։ Ձայնագրությունը կատարվել է 1984 թվականին Չիկագոյում Roland TB-303 կոչվող բաս֊սինթեզատորի և Roland TR-808 հարվածային մեքենայի օգնությամբ, բացի այդ օգտագործվել է «Player One» խմբի «Space Invaders» (1980) երգից հատված։ Հաուս երաժշտության տարատեսակների հիմքում կանգնած էին Ֆրենկի Նակլզը, Մարշալ Ջեֆերսոնը և այլք։
Անվանում
Մինև օրս չի պարզվել երաժշտության անվանման ծագումը։ Կա վարկած, որ «հաուս» (տուն) բառի ընտրությունը կապված է այն հանգամանքի հետ, որ նախկինում այս ժանրի երգերը գրվել և ձայնագրվել են սեփական առանձնատներում։ Ավելի տարածված տարբերակներից է, որ անվանումը ծագել է Չիկագոյում գտնվող «Warehouse» («պահեստ») ակումբի անվանումից ։
Ծանոթագրություններ
Կատեգորիա:Երաժշտական ոճեր
(944) Իդալգո
Միջին հեռավորությունը Արեգակից կազմում է 5,737702 ա. մ., առավելագույնը մոտենում է 1,9412 ա. մ. հեռավորության վրա և հեռանում 9,5342 ա. մ., իսկ Երկրի ուղեծրին Իդալգո աստերոիդը նվազագույնը մոտենում է 1,1443 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 5020,02 երկրային օրվա ընթացքում, իր ուղեծրով շարժվելով միջինում 0,071713 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 42,55° անկյուն։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1920 թվականին հայտնաբերված աստղագիտական մարմիններ Կատեգորիա:Վալտեր Բաադեի կողմից հայտնաբերված աստերոիդներ Կատեգորիա:Կենտավրոսների խմբի աստերոիդներ
Էդմոնդ Ալբիուս
Կենսագրություն
Էդմոնդ Ալբիուսը ծնվել է 1829 թվականին Ռեյունյոն կղզում։ Նրա մայրը Մելիս անունով սպասուհի էր Սենտ Սյուզան քաղաքում, որը մահացել է ծննդաբերության ժամանակ։ Հորը Էդմոնդը երբեք չի տեսել, բայց, ամենայն հավանականությամբ, նա Պամֆիլ անունով ստրուկ է։ Երբ տղան փոքր-ինչ մեծացավ, նրա տիրուհին հանձնեց սևամորթ տղային իր ֆրանսիացի գաղութաբնակ եղբորը, որի  տանը Էդմոնը սկսեց կատարել ծառայի պարտականություններ։ Նա տարված էր բուսաբանությամբ և իր կալվածքի պարտեզում բազմաթիվ բույսեր էր աճեցնում։ Փոքրիկ տղան միշտ ուղեկցում էր տիրոջը, երբ նա այգեգործությամբ էր զբաղվում և աստիճանաբար դարձավ նրա սիրելին ։ Տղան հետաքրքրասեր էր, խելամիտ և ինչպես իր տերը սիրում էր հետևել բնությանը։ Ի թիվս այլ բույսերի Բելե-Բոմոնը իր այգում վանիլ էր աճեցրել։ Այն ժամանակ վանիլը որպես համեմունք շատ բարձր էր գնահատվում, քանի որ աճում էր բացառապես Մեքսիկայում, որտեղ բույսերը փոշոտում էին մելիպոն մեղուները, որոնք ապրում էին միայն Կենտրոնական Ամերիկայում։ Իրենց հայրենիքի սահմաններից դուրս բույսերը ընտելանում էին, բայց պտուղ չէին տալիս։
Արմեն Տատինցյան
Արմեն Տատինցյան, հայ ֆուտբոլիստ, Կապանի «Գանձասար» ֆուտբոլային ակումբի պաշտպան։ Հանդիսանում է թիմի ավագը։
Էդմոնդ Ալբիուս
Կենսագրություն
Որթատունկը, որը աճում էր Բելե-Բոմոնի մոտ նույնպես հատիկներ չէր տալիս ։ Բայց մի անգամ նա տասներկուամյա Էդմոնդի հետ քայլում էր այգում, տղան ցույց տվեց նրան վանիլի պատիճը և բացատրեց, որ հայտնաբերել է վանիլը ձեռքով փոշոտելու ճանապարհը։ Մինչ այդ Բելե-Բոմոն պատմել էր նրան, թե ինչպես է տեղի ունենում բույսերի փոշոտումը, այնպես որ փոշոտման սկզբունքը նրան ծանոթ էր։ Նրա վաստակը այն էր, որ նա ուշադրություն է դարձրել վանիլի ծաղիկի կառուցվածքին, հատկապես նրա մեջ միջնապատի, խողովակի առկայությանը, որը կանխում էր ինքնափոշոտումը։ Էդմոնդին հաջողվեց սուր բամբուկե ձող օգտագործելով բարձրացնել այն և միացնել առէջը վարսանդի հետ ։ Համոզված լինելով այս մեթոդի արդյունավետության մեջ Բոմոն-Բելեն Էդմոնդին ուղարկեց մյուս սեփականատերերի մոտ, որպեսզի նա այդ մեթոդը սովորեցնի նրանց ստրուկներին։ 1841 թվականից սկսած վանիլի մշակությունը դադարեց լինել մեքսիկացիների մենաշնորհը, նոր մշակույթը արագորեն տարածվեց տարբեր երկրներում։ Էդմոնդի հայրենիքը՝ Ռեյունոն կղզին դարձավ վանիլի հիմնական արտահանողը, ինչը ապահովեց նրա աննախադեպ բարգավաճումը։
1848 թվականին ստրուկությունը վերացվեց կղզում, բայց Էդմոնդը ազատություն ստացավ նախքան պաշտոնական վերացումը։ Միևնույն ժամանակ նա ստացավ իր ազգանունը՝ Ալբիուս : Թերևս այդ ազգանունը նախատեսված էր ընդգծելու նրա նոր կարգավիճակը, չնայած ենթադրվում էր, որ Էդմոնդը սևամորթ չէր։ Բացառված չէր, որ այդպիսի ազգանունը ընտրվել է վանիլի ծաղկի սպիտակ գույնի պատճառով։
Էդմոնդի հետագա ճակատագիրը այնքան էլ հաջող չէր։ Նա լքեց Բելե-Բոմոնի կալվածքը և ուղևորվեց Սեն-Դենի։ Նրա նախկին տերը փորձեց ի նշան նրա արժանիքների պետական դրամաշնորհ ձեռք բերել, բայց հաջողության չհասավ։ Էդմոնդը որպես խոհարար աշխատանքի անցավ կայազորի սպայի մոտ, այնուհետև հայտնվեց բանտում՝ գողություն կատարելու համար։ Բելե-Դոմենին հաջողվեց հասնել նրա վաղաժամկետ ազատ արձակմանը։ Սակայն Էդմոնդի հայտնագործությունը, որը հարստացրեց կղզին, նրան ոչինչ չտվեց։ 1880 թվականին նա մահացավ աղքատության մեջ։
Հիշատակ
Էդմոնդ Ալբիուսի հայտնագործությունը վիճարկվել է ժամանակակիցների կողմից, քանի որ չէին ցանկանում ընդունել, որ կղզին իր բարգավաճման համար պարտական է քսանամյա սևամորթ ստրուկի։ Սակայն Բելե-Բոմոնը համառորեն պնդում և ապացուցում էր նրա գերազանցությունը։
Արմեն Տատինցյան
Ելույթների վիճակագրություն
Ըստ 2011 թվականի նոյեմբերի 19-ի տվյալների
Արտաքին հղումներ
Կատեգորիա:Հայ ֆուտբոլիստներ Կատեգորիա:Գանձասարի ֆուտբոլիստներ
Էդմոնդ Ալբիուս
Հիշատակ
Էդմոնդ Ալբիուսի ճանաչում ստացավ 20-րդ դարում, իր մահից հետո։ Նրա պատվին կղզում կառուցվել է բրոնզե հուշարձան և հուշահամալիր։ Էդմոնդ Ալբիուսի անունն է կրում կղզու քոլեջներից մեկը։
Կա մի նախագիծ համաձայն որի նրա անունը պետք է կրի Փարիզի մետրոյի կայարաններից մեկը։
Արտաքին հղումներ
Կատեգորիա:Ստրուկներ
Ահմեդ բեկ Աղաև
Ահմեդ բեկ Հասան բեկ օկլի Աղաև (Əhməd bəy Həsən bəy oğlu Ağaoğlu, ), ադրբեջանցի հասարակական և քաղաքական գործիչ, լրագրող, մանկավարժ, գրող և թուրքագետ։ Նա նաև Ալի բեկ Հուսեյնզադեի հետ «Հայաթ» թերթի խմբագիրն էր ։
Բլոկային դասակարգում
Բլոկային դասակարգումը (Գրպանային դասակարգում, զամբյուղային դասակարգում, Bucket sort)՝ դասակարգման ալգորիթմ, որում դասակարգվող էլեմենտները բաժանվում են վերջավոր թվով առանձին բլոկների միջև (գրպանների, զամբյուղների) այնպես, որ յուրաքանչյուր հերթականությամբ հաջորդ բլոկում էլեմենտները ավելի շատ լինեն (կամ քիչ), քան նախորդում։ Այնուհետև յուրաքանչյուր բլոկը դասակարգվում է առանձին, կամ նույն մեթոդով, կամ ուրիշ։ Այնուհետև էլեմենտները տեղափոխվում են ետ՝ զանգված։ Դասակարգման այս տեսակը կարող է ունենալ ժամանակի գծային կատարում։
Ահմեդ բեկ Աղաև
Կենսագրություն
Ահմեդ բեկ Աղաևը ծնվել է 1865 թվականին Շուշի քաղաքում ՝ արիստոկրատ ընտանիքում։ Ավանդույթի համաձայն, նա ստացել է աստվածաբանական կրթություն, արաբերենի և պարսկերենի իմացություն։ Նախնական կրթությունը ստանում է Շուշիի ճեմարանում։ Ռուսական միջնակարգ կրթություն ստանալուց հետո Թիֆլիսի գիմնազիայում, 1887 թվականին Ահմեդ բեկը ուսումը շարունակել է Սանկտ Պետերբուրգի պոլիտեխնիկական ինստիտուտում։ 1888 թվականին տեղափոխվել է Փարիզ և սովորել է Արեվմտյան լեզուների դպրոցում ՛ Քոլեջ դե Ֆրանս (Սորբոն)։ Միևնույն ժամանակ, նա հոդվածներն էր գրում իսլամական ուսումնասիրությունների և քաղաքական հրապարակումների մեջ։ Աղաևը դարձել է Պարսկաստանի թղթակից ՝ ֆրանսիական հայտնի քաղաքական ամսագրի ՝ «Journal des débats»։
Բլոկային դասակարգում
Այս ալգորիթմը գիտելիքներ է պահանջում դասակարգվող տվյալների մասին, որոնք դուրս են գալիս "համեմատել" և "տեղերով փոխել" ֆունկցիայի սահմաններից, բավարար միաձուլմամբ դասակարգման, բրգային դասակարգման, արագ դասակարգման, Շելլի դասակարգման, ներդրմամբ դասակարգման համար։
Ահմեդ բեկ Աղաև
Կենսագրություն
1894 թվականին Ահմեդ Բեկը մասնակցել է Լոնդոնում կայացած IX արևելյան համագումարին, որտեղ վերլուծություն է տալիս Իրանի կրոնական կյանքի մասին։ 1894 թվականին վերադառնալով Ղարաբաղ՝ Ահմեդ բեկ Աղաևը դասավանդել է ֆրանսերեն իրական դպրոցում։ 1897 թվականին Բաքու տեղափոխվելուց հետո նա շարունակել է իր մանկավարժական աշխատանքը և հրատարակել «Կասպյան» թերթը։ 1904 թվականի հունվարից սկսած, Աղաևը դարձել է «Հայաթ» թերթի խմբագիրներից մեկը։ 1905-1907 թվականների Ռուսաստանի հեղափոխության ժամանակ Ահմեդ Բեկը դարձել է սոցիալական շարժման առաջնորդներից մեկը։
Բլոկային դասակարգում
Առավելություններ. պատկանում է ժամանակի գծային կատարմամբ O(N) արագ ալգորիթմների դասին (տվյալների հաջողակ ելքով)։
Ահմեդ բեկ Աղաև
Կենսագրություն
1909 թվականին Ահմեդ Բեկը տեղափոխվել է Թուրքիա։ Նրա հոդվածները տպագրվել են «Թյուրք Յուրդի» և «Թարջուման Ի - Հակիկատ» ամսագրերում։ Ահմեդ բեկը ընտրվել է Թուրքիայի Ազգային մեծ ժողովում։ 1930 թվականի օգոստոսի 8-ին Աղաևը ստեղծել է «Ազատ կուսակցությունը», բայց լուծարել է այն նույն տարվա նոյեմբերի 17-ին։
Բլոկային դասակարգում
Թերություններ. կտրուկ վատանում է մեծ քանակությամբ իրարից քիչ տարբերվող էլեմենտների, կամ պարունակվող էլեմենտով զամբյուղի համարի ստացման անհաջող ֆունկցիայի առկայության ժամանակ։ Մի քանի նմանատիպ դեպքերում տողերի համար, որոնք առաջանում են իրականացումներում հիմնված սեղման ալգորիթմի տողերի դասակարգման վրա BWT, հրաժարվում են, որ տողերի արագ դասակարդումը Սեջվիկի տարբերակում զգալիորեն արագությամբ գերազանցում են բլոկային դասակարգմանը։
Ահմեդ բեկ Աղաև
Արտաքին հղումներ
Կատեգորիա:Պանթյուրքիստներ Կատեգորիա:Միություն և առաջադիմություն կուսակցության քաղաքական գործիչներ Կատեգորիա:Փարիզի համալսարանի շրջանավարտներ Կատեգորիա:Ադրբեջանի քաղաքական գործիչներ Կատեգորիա:Թուրք ազգայնականներ
Բլոկային դասակարգում
Ալգորիթմ
Ալգորիթմի իմաստն այն է, որ л [0, 1) ինտերվալը բաժանվի n հավասար հատվածների (գրպանների), և այդ գրպանների միջև բաժանվի n մուտքային մեծություններ։ Քանի որ մուտքային թվերը հավասարաչափ են բաշխված, ենթադրվում է, որ յուրաքանչյուր գրպանի մեջ ընկնում է թվերի ոչ մեծ քանակություն։ Այնուհետև թվերը հերթականությամբ դասակարգվում են գրպաններում։ Դասակարգված զանգված ստացվում է յուրաքանչյուր գրպանի էլեմենտների հաջորդաբար թվարկմամբ։
Ալգորիթմների բնութագրման լեզու
function bucket-sort(A, n) is buckets ← n դատարկ էլեմենտներից նոր զանգված for i = 0 to (length(A)-1) do դնել A[i] զանգվածի վերջում buckets[msbits(A[i], k)] for i = 0 to n - 1 do next-sort(buckets[i]) return Конкатенация զանգվածների buckets[0], ..., buckets[n-1]
bucket-sort ֆունկցիայի մուտքում տրվում է դասակարգվող զանգվածը (ցանկ, հավաքածուներ և նմանատիպ) A և բլոկների թիվը ` n:
buckets զանգվածը իրենից ներկայացնում է զանգվածների զանգված (ցանկի զանգված, հավաքածուների զանգված և այլն ), որոնք իրենց տեսակով համապատասխանում են A էլեմենտներին։
msbits(x, k) ֆունկցիան սերտորեն կապված է բլոկների քանակի հետ ` n (վերադարձնում է 0-ից n արժեքներ), և ընդհանուր առմամբ, վերադարձնում է k առավել կարևոր բիթերը x-ից (floor(x/2^(size(x)-k)))։ Որպես msbits(x, k) կարող են օգտագործվել տարատեսակ ֆունկցիաներ, որոնք համապատասխանում են դասակարգվող տվյալների տեսակին և թույլատրող A զանգվածը բաժանել n բլոկների։ Օրինակ A-Z սիմվոլների համար դա կարող է լինել տառերին զուգադրված 0-25 թվեր, կամ առաջին տառի կոդի վերադարձը (0-255) ASCII սիմվոլների հավաքածուի համար։ [0, 1) թվերի համար դա կարող է լինել floor(n*A[i]) ֆունկցիան, իսկ կամայական թվերի հավաքածուի համար [a, b) ինտերվալում ՝ floor(n*(A[i]-a)/(b-a)) ֆունկցիան.
next-sort ֆունկցիան նույնպես իրականացնում է դասակարգման ալգորիթմ առաջին պարբերաշրջանում ստեղծված յուրաքանչյուր բլոկի համար։bucket-sort-ի ռեկուրսիվ օգտագործումը որպես next-sort վեր է ածում տվյալ ալգորիթմը поразрядную դասակարգման։ n = 2 դեպքում համապատասխանում է արագ դասակարգման (թեկուզ և հենման էլեմենտի պոտենցիալ սխալ ընտրության դեպքում)։
Բարդության գնահատական
Գնահատենք բլոկային դասակարգման ալգորիթմի բարդությունը այն դեպքի համար, որի ժամանակ որպես բլոկների դասակարգման ալգորիթմ (next-sort ալգորիթմների բնութագրման լեզվից) օգտագործվում է ներդրմամբ դասակարգումը։
Ալգորիթմի դժվարության գնահատման համար մտցնենք պատահական մեծություն ni, որը նշանակում է էլեմենտների քանակ, որոնք կընկնեն  գրպանի մեջ։ Ներդրմամբ դասակարգման աշխատաժամանակը հավասար է ։
Գրպանային դասակարգմամբ ալգորիթմի աշխատաժամանակը հավասար է.
Հաշվենք հավասարման երկու մասերի մաթեմատիկական սպասումը.
Գտնենք M(n_i^2) մեծությունը։
Մտցնենք պատահական X_{ij} մեծությունը, որը հավասար է 1, եթո  ընկնի i-ին գրպան, և 0 հակառակ դեպքում.
Եթե k ≠ j, Xij և Xik մեծությունները անկախ են, այդ պատճառով.
Այս կերպ
Այսպիսով, Գրպանային դասակարգմամբ ալգորիթմի աշխատաժամանակը հավասար է
Կատեգորիա:Դասակարգման ալգորիթմներ
Անձրևներ օվկիանոսում
«Անձրևներ օվկիանոսում» («Дожди в океане»), ռուսական գեղարվեստական ֆիլմ, որը նկարահանվել է Ա. Բելյաևի «Խորտակված նավերի կղզին» («Остров погибших кораблей») վեպի սկզբնական գլուխների մոտիվներով։
Ֆիլմի վրա աշխատելիս մահացել է ռեժիսոր Վիկտոր Արիստովը, ֆիլմի նկարահանումներն ավարտել է Յուրի Մամինը։
Սյուժե
20-րդ դարի սկիզբ։ Օվկիանոսում նավարկող նավի վրա հանդիպում են երիտասարդ Լիլիանը, ինժեներ Քարթերը և ոստիկան Սիմոնսը, որը հետևում են Քարթերին, որպեսզի ձերբակալի նրան սպանության մեղադրանքով։ Երբ Լիլիանն ընկնում է ջուրը, Քարթերը ցատկում է նրա հետևից, իսկ Սիմոնսը՝ Քարթերի հետևից, և արդյունքում երեքն էլ հայտնվում են բաց օվկիանոսում (փրկարարական օղակներով)։ Այստեղ սիրային ինտրիգ է սկսվում, որն ավարտվում է ողբերգականորեն... Հնարավոր է, որ այդ իրադարձությունները տեղի են ունենում ռոմանտիկ մարդու երազում, որը փափագում էր ճակատագրական փորձություններ։
Տիպիկ սիրային եռանկյունի է, որը զարգանում է անսովոր հանգամանքների ֆոնին։
Կարծիքներ
Ս. Դոբրոտվորսկին ֆիլմի մասին ասել է.
Արտաքին հղումներ
Կատեգորիա:Ռուսական ֆիլմեր Կատեգորիա:«Լենֆիլմ» ստուդիայի ֆիլմեր Կատեգորիա:Ռուսերեն ֆիլմեր Կատեգորիա:1994 ֆիլմեր Կատեգորիա:Ռուսական դրամա ֆիլմեր Կատեգորիա:Ռուսական ֆանտաստիկ ֆիլմեր
Վիբորգի ռեալական ուսումնարան
Վիբորգի ռեալական ուսումնարան, միջնակարգ հանրակրթական հաստատություն, որը գործել է Վիբորգում 1882-1918 թվականներին։ Նախկին ուսումնարանի շենքը գտնվում է Վիբորգի կենտրոնում՝ Կրեպոստնայա փողոցի և Լադանովի փողոցի անկյունում։ Ընդգրկված է ճարտարապետական հուշարձանների ցանկում։
Պատմություն
19-րդ դարի առաջին կեսին Վիբորգ նահանգի քաղաքներում գերակշռել են շվեդական և գերմանալեզու կրթական հաստատությունները, որոնցում ռուսերենը 1812 թվականից ներառված է եղել պարտադիր առարկաների շարքում։ Սակայն 1860–ական թվականներին Ֆինլանդիայի Մեծ դքսությունում սկսվել է ֆիննական լեզվի ներդրումը պաշտոնական գրագրության մեջ։ 1856 թվականին ընդունված ուսումնարանական նոր կանոնադրության համաձայն Վիբորգի գիմնազիայում, ինչպես նաև Ֆինլանդիայի այլ ուսումնական հաստատություններում ռուսերեն և գերմաներեն լեզուների ուսուցումը սկսել է աստիճանաբար նվազել, ինչը հանգեցրել է գիմնազիայի աշակերտների թվի նվազմանը, իսկ 1862 թվականին գիմնազիան լուծարվել է «այդտեղ սովորող աշակերտների աննշան թվաքանակի պատճառով»։ Նույն թվականին Վիբորգում հիմնվել է տարրական ռուսական դպրոց, որը դարձել է միակ ռուսական կրթական հաստատությունը Վիբորգում մինչև 1880-ական թվականները։ Վիբորգի ռուս բնակիչները միջնակարգ կրթություն են ստացել Սանկտ Պետերբուրգի և Հելսինգֆորսի կրթական հաստատություններում, ինչպես նաև գերմանական մասնավոր գիշերօթիկ հաստատություններում, ինչպիսին է Բեմի դպրոցը։
Վիբորգում լիարժեք միջնակարգ ռուսական դպրոցի երկարատև բացակայությունը շատ անհարմարություններ է պատճառել ինչպես երեխաներին, այնպես էլ նրանց ծնողներին։ 1881 թվականին, երբ փակվել է նաև Բեմ-Ցեյդլերի մասնավոր դպրոցը, առևտրական Պ․ Ի․ Շաբարինը կազմակերպել է «Վիբորգում ռուսական միջնակարգ ուսումնական հաստատության հիմնադրման կոմիտե»։ Օգտվելով Ֆինլանդիայի նորանշանակ գլխավոր նահանգապետ, կոմս Ֆեոդոր Լոգինովիչ Հեյդենի՝ Վիբորգ կատարած այցից, կոմիտեի ներկայացուցիչները նրան խնդրագիր են ներկայացրել ռուսական ուսումնարանի բացման  աջակցության համար։ Ֆինլանդիայի ռուսական ուսումնարանների տնօրեն Պ. Վ. Արշաուլովի, Ֆինլանդիայի ռուսական ուսումնարանների խորհրդատվական կոմիտեի նախագահ Ա. Լ. Հագեմեյստերի և ժողովրդական կրթության նախարար Ա. Պ. Նիկոլայի ակտիվ մասնակցությամբ նախագիծը հավանության է արժանացել կայսր Ալեքսանդր III-ի կողմից և 1882 թվականի օգոստոսի 30-ին Վիբորգի ռեալական ուսումնարանը հանդիսավորությամբ բացվել է։ Առանձին ուսուցման պատճառով այդտեղ ընդունվել են միայն տղաները, աղջիկները սովորել են մոտակայքում գտնվող կանանց ռուսական գիմնազիայում։ Նրա առաջին քառասուն աշակերտներից 32-ը եղել են ուղղափառ, 5-ը՝ լյութերականներ, իսկ 3-ը՝ կաթոլիկներ։ Նմանատիպ ֆիննական ուսումնական հաստատություն է եղել Ֆիննական ռեալական լիցեյը։
1883 թվականի հունվարի 25-ին կայսր Ալեքսանդր III-ի բարձրագույն հրամանագրով Վիբորգի ռեալական ուսումնարանը, որը բաղկացած էր վեց դասարաններից, դասվել է Ռուսական կայսրության ժողովրդական կրթության նախարարության ուսումնարանների շարքին։ Ժամանակավորապես, մինչ սեփական շենքի կառուցումը, այն տեղավկայվել է Սուրբ Աննայի հրապարակում գտնվող գնդապետ Մենդտի այրու տանը։ 1883 թվականին 1882 թվականին հայտարարված ճարտարապետական մրցույթում հաղթել է պետերբուրգցի ինժեներ-ճարտարապետ Նիկոլայ Ալեքսանդրովիչ Կուրվոազիեի (Կուրվուազիեի) նախագիծը՝ «Աստծո հետ» կարգախոսով։ Սպասո-Պրեոբրաժենսկի եկեղեցու հարակից դատարկ տարածքում սկսվել է երկհարկանի էկլեկտիկ դպրոցական շենքի շինարարությունը ։ Շինարարության ընթացքում օգտագործվել է Արևելյան Վիբորգի ամրությունների կառուցումից հետո մնացած քարը։
Ժամանակակիցները բարձր են գնահատել 1884 թվականի հոկտեմբերի 27–ին հանդիսավորությամբ բացված շենքի որակները։ 1885 թվականին ռեալական ուսումնարան են այցելել կայսր Ալեքսանդր III-ն իր կնոջ և թագաժառանգ Նիկոլայ Ալեքսանդրովիչի հետ, ինչի մասին նշված է համապատասխան հուշատախտակի վրա։ 1894 թվականի մայիսի 24-ին Սանկտ Պետերբուրգում անցկացված հիգիենիկ ցուցահանդեսում շենքն արժանացել է մեծ արծաթե մեդալի։ 1895 թվականին ուսումնարանում անցկացվել է ջրմուղ և գազային լուսավորություն (հետագայում այն փոխարինվել է էլեկտրական լուսավորությամբ)։ 1893 թվականից, երբ դպրոցում բացվել է 7-րդ լրացուցիչ դասարանը, այն ամբողջովին սկսել է համապատասխանել ռեալական ուսումնարանների համար հաստատված հաստիքներին և ուսումնական ծրագրին։ Պարտադիր  օտար լեզուն եղել է գերմաներենը, Ֆրանսերենը կամ ֆիններենը նույնպես կարող էին ուսումնասիրվել ըստ ցանկության։ Սովորողների թվի ավելացման հետ կապված 1906-1907 թվականներին ճարտարապետ Ալեքսանդր Մաքսիմովի նախագծով ռուսական ոճով կառուցվեց  ռեալական ուսումնարանի շենքի երրորդ հարկը ։ Նոր կառույցում տեղակայված էին հանրակացարան և հանդիսությունների դահլիճ։ Ընդհանուր առմամբ շենքում կար 56 սենյակ։
Հեղափոխական իրադարձությունների և Ֆինլանդիայի անկախության հռչակման հետ կապված Վիբորգի ռեալական ուսումնարանի ավարտական քննությունները 1917-1918 թվականներին անցկացվել են արագացված կարգով։ Ֆինլանդիայի քաղաքացիական պատերազմի ժամանակ ուսումնարանի աշխատանքները դադարեցվել են։ Ռեալական դպրոցի մանկավարժական խորհրդի վերջին նիստը տեղի է ունեցել 1918 թվականի ապրիլի 22-ին (9), իսկ 1918 թվականի ապրիլի 29-ին գեներալ Մաներհայմի սպիտակ ֆիննական զորքերը մտել են Վիբորգ՝ սանձազերծելով ոչ ֆիննական բնակչության կոտորածները, ինչի արդյունքում մահացել են 12-15 տարեկան մի շարք դպրոցականներ։ Հետագայում ուսուցիչներից և աշակերտներից ոմանք տեղափոխվել են ռուսական ռեալական լիցեյ` համատեղ միջնակարգ դպրոց, որը բացվել է նախկին կանանց ռուսական գիմնազիայի շենքում։ Իսկ Ֆինլանդիայի Հանրապետության կառավարության կողմից առգրավված ռեալական ուսումնարանի շենքում 1923 թվականին ճարտարապետ Ալլան Շուլմանի ղեկավարությամբ իրականացված վերանորոգումից հետո տեղակայվել է ֆիննական լիցեյը, որը փակվել է 1939 թվականին՝ խորհրդա-ֆիննական պատերազմի (1939-1940) արդյունքում։ Ռազմական գործողությունների ընթացքում վնասված շենքը նորից վերանորոգվել է հետպատերազմյան տարիներին՝ կորցնելով միջին ռիզալիտի բարձր տանիքը, սիմետրիկ ճակատի կողային ելուստների ծայրը և որոշ դեկորատիվ տարրեր, որոնք բացասաբար են անդրադարձել շենքի տեսողական ընկալման վրա։
Ռեալական դպրոցի նախկին շենքը շարունակել է օգտագործվել կրթական կարիքների համար՝ 1950-ական թվականներին այդտեղ տեղակայված է եղել թիվ 26 մետաղագործների տղամարդկանց հատուկ արհեստագործական ուսումնարանը, որը բացվել էր 1945 թվականին, 1955-1963 թվականներին՝ Վիբորգի թիվ 3 տեխնիկական ուսումնարանը, 1963-1970 թվականներին՝ Վիբորգի թիվ 3 քաղաքային պրոֆեսիոնալ-տեխնիկական ուսումնարանը, 1970-1984 թվականներին՝ քաղաքային թիվ 3 միջնակարգ պրոֆեսիոնալ-տեխնիկական ուսումնարանը, 1984-1989 թվականներին` թիվ 203 միջին մասնագիտական դպրոց, 1989-1993 թվականներին` թիվ 203 միջնակարգ պրոֆեսիոնալ-տեխնիկական ուսումնարանը, 1993-1999 թվականներին՝ Լենինգրադի «Ալեքսանդրովսկի» մարզային պրոֆեսիոնալ լիցեյը, 1999-2006 թվականներին՝ թիվ 3 «Ալեքսանդրովսկի» պրոֆեսիոնալ լիցեյը, իսկ 2006 թվականից՝ Վիբորգի «Ալեքսանդրովսկի» պոլիտեխնիկական քոլեջը»։ 2007 թվականին քոլեջի շենքի վրա տեղադրվել է հուշատախտակ հետևյալ մակագրությամբ․
Հետպատերազմյան շրջանի ուսումնական հաստատության լավագույն ուսանողներից է եղել Սոցիալիստական աշխատանքի հերոս Վասիլի Չերնյաևը ։
Արտաքին հղումներ
Կատեգորիա:Ռուսաստանի մշակութային ժառանգության օբյեկտներ Կատեգորիա:1907 հիմնադրումներ Կատեգորիա:Վիբորգի ճարտարապետական հուշարձաններ Կատեգորիա:Ֆինլանդիայի անհետացած կազմակերպություններ
Մեծ հույսեր (հեռուստասերիալ, 2011)
«Մեծ հույսեր» («Great Expectations»), դրամատիկ հեռուստասերիալ, որը նկարահանվել է Չարլզ Դիքենսի համանուն վեպի հիման վրա։ Պրեմիերան կայացել է 2011 թվականի դեկտեմբերի 27-ին BBC One հեռուստաալիքով։ Առաջին սերիան դիտել է 6,6 միլիոն հանդիսատես ։
Սյուժե
Պատանի Փիփը ճահճուտներում հանդիպում է փախստական դատապարտյալ Աբել Մեգվիչին, որը նրան հանձնարարում է գողանալ խարտոց, որպեսզի կտրեն ձեռնաշղթաները։ Փիփը վերադառնում է՝ բերելով մի կտոր թխվածք, որի մեջ թաքցված է խարտոցը։ Ավելի ուշ դատապարտյալին կրկին ձերբակալում են խորհրդավոր փախստականի դեմ պայքարի ժամանակ։
Փիփը ապրում է իր քրոջ և դարբին Ջո Գարջերիի հետ, որը սովորում է Փիփի քեռու մոտ։ Մենակյաց կյանք վարող միսս Հևիշեմը ցանկանում է տղային որպես ընկեր օգտագործել իր խորթ դստեր՝ Էստելայի խաղերի համար, և Փիփի քույրը համաձայնում է։ Միսս Հևիշեմի տանը գտնվելու ժամանակ Փիփը համոզվում է, որ նա կդառնա իր բարերարը, սակայն հիասթափվում է, երբ իմանում է, որ նա վճարել է Ջոյին՝ իր արհեստագործական ուսումնառության համար և հայտնել, որ նա երբեք չի վերադառնա տեսնելու նրանց։ Երբ Փիը Ջոյի հետ գտնվում է տանը, Փիփի քրոջ վրա հարձակվում է Օրլիկը։ Թողնելով նրան մահճակալին կապված՝ Փիփը սկսում է իր յոթ տարվա ուսուցումը։
Յոթ տարի անց Փիփին, որը մի անգամ տեսել է Էստելային, այցելում է Ջեգերսի փաստաբանը և հաղորդում է, որ անանուն բարեգործ է գտնվել, որը կվճարի նրա Լոնդոն տեղափոխության և այնտեղ Փիփի՝ ջենթլմենի կյանք սկսելու համար, բայց պայմանով, որ նա հայտնի կլինի միայն որպես Փիփ, այլ ոչ թե միստր Փիփ և չի իմանա դրամական միջոցների աղբյուրի մասին։ Ենթադրելով, որ բարերարը միսս Հևիշեմն է, Փիփը այցելում է նրան և խոստանում թույլ չտալ պայմանների խախտում։
Ֆիլմի նկարահանումներ
2011 թվականի հուլիսին կատարված BBC-ի եռօրյա նկարահանումների ժամանակ օգտագործվել է Հոլդենբի հաուսը Նորթհեմփթոնի մոտակայքում՝ հորինված կալվածքի արտաքին պլանները նկարահանելու համար։ Շենքը մեկ այլ կառույցի վերածելու համար նկարահանող խումբը նախապես ծախսել է 4 օր և ևս 2 օր նրա վրա, որ վերադարձնի 21-րդ դարի նախկին տեսքը։ Անձնակազմն օգտագործել է 80 տոննա ցեխ, ջրիմուռներ և լիանաներ՝ կառույցի ֆիլմի Սատիս հաուսի քանդված տեսք տալու համար։
Առանձնատան ներքին պլանները նկարահանվել են Լենգլիբյուրի առանձնատանը, որը նախկին ամառանոց է Ուոտֆորդ կալվածքի մոտ (Հարթֆորդշիր)։ Առանձին տեսարաններ նկարահանվել են Հոլդենբի հաուսում։
Գրինվիչի հոսպիտալի տարածքը օգտագործվել է Ջագերի գրասենյակի նկարահանումների համար՝ Կոմպեսոնի և Օրլիկի ծանոթության ժամանակ։
Դերասանների ընտրություն
Բրիտանական լրատվամիջոցները (The Independent, The Guardian, The Daily Telegraph) որոշ մտահոգություններ են հայտնել միսս Հևիշեմի դերի համար Ջիլիան Անդերսոնի ընտրության վերաբերյալ  ։
Մրցանակներ և անվանակարգեր
Մրցանակների ամբողջական ցանկը՝ IMDB կայքում
Արտաքին հղումներ
Կատեգորիա:2011 հեռուստասերիալներ Կատեգորիա:Բրիտանական մինիսերիալներ Կատեգորիա:Անգլալեզու հեռուստասերիալներ Կատեգորիա:Բրիտանական դրամա հեռուստասերիալներ Կատեգորիա:Բրիտանական հեռուստասերիալներ Կատեգորիա:Բրիտանական մելոդրամա ֆիլմեր Կատեգորիա:Հեռուստասերիալներ այբբենական կարգով
Քարե հյուրը (ֆիլմ, 1967)
«Քարե հյուրը» («Каменный гость»), խորհրդային գունավոր ֆիլմ-օպերա, որը նկարահանել է ռեժիսոր Վլադիմիր Գորիկերը ։ Ալեքսանդր Պուշկինի ողբերգության սյուժեի հիման վրա Ալեքսանդր Դարգոմիժսկու գրած համանուն օպերայի էկրանավորումն է, երաժշտական ղեկավար և դիրիժոր՝ Բորիս Խայկին։ Գլխավոր պարտիաները կատարում են Մեծ թատրոնի աստղերը՝ Վլադիմիր Ատլանտովը, Թամարա Միլաշկինան, Ալեքսանդր Վեդերնիկովը, Թամարա Սինյավսկայան և Արթուր Էյզենը։ Ֆիլմը նկարահանվել է «Մոսֆիլմ» կինոստուդիայում 1967 թվականին։
Ֆիլմի պրեմիերան ԽՍՀՄ-ում տեղի է ունեցել 1967 թվականի մայիսի 17-ին։
Սյուժե
Դոն Գուանը, որը Մադրիդից արտաքսվել է մրցակիցների սպանության համար, գաղտնի վերադարձել է այնտեղ իր հավատարիմ ծառա Լապորելոյի հետ։ Նա թաքնվում է Մադրիդի մերձակայքում գտնվող վանական գերեզմանատանը։ Հիշելով նախկին արկածները՝ նա պատրաստվում է շարունակել դրանք։ Վանականից Դոն Գուանն իմանում է, որ այդ գերեզմանոց ամեն օր այցելում է Դոնա Աննան՝ սպանված հրամանատարի այրին։ Տեսնելով նրան՝ Դոն Գուանը որոշում է ծանոթանալ նրան հետ։
Արտաքին հղումներ
Կատեգորիա:Խորհրդային ֆիլմեր Կատեգորիա:1967 ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բնօրինակում անաղբյուր հոդվածներ
Խոսե Լուիս Գայա
Ակումբային կարիերա
Խոսե Գայան իր կարիերան սկսել է «Վալենսիա»-ի ակադեմիայում։